title: 2019 m. sausio 30 d. Komisijos įgyvendinimo reglamentas (ES) 2019/149, kuriuo dėl acto naudojimo kaip pagrindinės medžiagos sąlygų iš dalies keičiami įgyvendinimo reglamentai (ES) 2015/1108 ir (ES) Nr. 540/2011 (Tekstas svarbus EEE.)

text:
31.1.2019

                  LT

                  Europos Sąjungos oficialusis leidinys

                  L 27/20

         KOMISIJOS ĮGYVENDINIMO REGLAMENTAS (ES) 2019/149
         2019 m. sausio 30 d.
         kuriuo dėl acto naudojimo kaip pagrindinės medžiagos sąlygų iš dalies keičiami įgyvendinimo reglamentai (ES) 2015/1108 ir (ES) Nr. 540/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 23 straipsnio 5 dalį kartu su 13 straipsnio 2 dalimi,
         kadangi:

                     (1)

                     Komisijos įgyvendinimo reglamentu (ES) 2015/1108 (2) actas patvirtintas kaip pagrindinė medžiaga, skirta naudoti kaip fungicidas ir baktericidas, ir įtrauktas į Komisijos įgyvendinimo reglamento (ES) Nr. 540/2011 (3) priedo C dalį;

                     (2)

                     2016 m. lapkričio mėn. bendrovė „Charbonneaux-Brabant SA“ pateikė Komisijai paraišką dėl acto, naudojamo kaip herbicido, paskirties išplėtimo pagal Reglamento (EB) Nr. 1107/2009 23 straipsnio 3 dalį;

                     (3)

                     Komisija paprašė Europos maisto saugos tarnybos (toliau – Tarnyba) suteikti mokslinę pagalbą. 2017 m. rugpjūčio 4 d. Tarnyba pateikė Komisijai techninę ataskaitą dėl acto, naudojamo kaip herbicido augalams apsaugoti, paskirties išplėtimo (4). Komisija 2018 m. spalio 23 d. Augalų, gyvūnų, maisto ir pašarų nuolatiniam komitetui pateikė peržiūros ataskaitą, o 2018 m. gruodžio 12 d. – šio reglamento projektą;

                     (4)

                     atlikus tyrimus nustatyta, kad actas gali būti laikomas iš esmės atitinkančiu reikalavimus, nustatytus Reglamento (EB) Nr. 1107/2009 23 straipsnyje, visų pirma dėl naudojimo kaip herbicido paskirties, kuri buvo ištirta ir išsamiai pateikta peržiūros ataskaitoje. Todėl actą naudoti kaip herbicidą turėtų būti leidžiama. Be to, atsižvelgiant į tai, kad leidžiama nauja acto naudojimo paskirtis, galima leisti kitas galimas acto naudojimo paskirtis, kaip nurodyta naujausioje acto peržiūros ataskaitos redakcijoje. Todėl tikslinga neberiboti jo tik kaip fungicido ir baktericido naudojimo;

                     (5)

                     tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina laikytis tam tikrų naudojimo sąlygų;

                     (6)

                     todėl įgyvendinimo reglamentai (ES) 2015/1108 ir (ES) Nr. 540/2011 turėtų būti atitinkamai iš dalies pakeisti;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2015/1108 pakeitimas
            Įgyvendinimo reglamento (ES) 2015/1108 I priedas iš dalies keičiamas, kaip nustatyta šio reglamento I priede.

            2 straipsnis
            Įgyvendinimo reglamento (ES) Nr. 540/2011 pakeitimas
            Įgyvendinimo reglamento (ES) Nr. 540/2011 priedas iš dalies keičiamas, kaip nustatyta šio reglamento II priede.

            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 30 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  2015 m. liepos 8 d. Komisijos įgyvendinimo reglamentas (ES) 2015/1108, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama pagrindinė medžiaga actas ir iš dalies keičiamas Komisijos įgyvendinimo reglamento (ES) Nr. 540/2011 priedas (OL L 181, 2015 7 9, p. 75).

            (3)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (4)  EFSA (Europos maisto ir saugos tarnyba), 2017 m. Technical report on the outcome of the consultation with Member States and EFSA on the basic substance application for vinegar for extension of use in plant protection as a herbicide. EFSA papildomas leidinys 2017: EN – 1281. 42 p. doi:10.2903/sp.efsa.2017.EN – 1281.

            I PRIEDAS
            Įgyvendinimo reglamento (ES) 2015/1108 I priede įrašas penktoje skiltyje „Konkrečios nuostatos“ pakeičiamas taip:

               „Actas naudojamas laikantis konkrečių sąlygų, įtrauktų į acto peržiūros ataskaitos (SANCO/12896/2014) išvadas, ypač įtrauktų į jos I ir II priedėlius.“

            II PRIEDAS
            Įgyvendinimo reglamento (ES) Nr. 540/2011 priede actui skirtas 5-as įrašas C dalies lentelės šeštoje skiltyje „Konkrečios nuostatos“ pakeičiamas taip:

               „Actas naudojamas laikantis konkrečių sąlygų, įtrauktų į acto peržiūros ataskaitos (SANCO/12896/2014) išvadas, ypač įtrauktų į jos I ir II priedėlius.“


title: 2019 m. sausio 30 d. Komisijos įgyvendinimo reglamentas (ES) 2019/150, kuriuo dėl ataskaitą rengiančios valstybės narės, atliekančios augalų apsaugos produktuose esančių veikliųjų medžiagų deltametrino, diflufenikano, epoksikonazolo, fluoksastrobino, protiokonazolo ir tebukonazolo vertinimą, iš dalies keičiamas Įgyvendinimo reglamentas (ES) Nr. 686/2012 (Tekstas svarbus EEE.)

text:
31.1.2019

                  LT

                  Europos Sąjungos oficialusis leidinys

                  L 27/23

         KOMISIJOS ĮGYVENDINIMO REGLAMENTAS (ES) 2019/150
         2019 m. sausio 30 d.
         kuriuo dėl ataskaitą rengiančios valstybės narės, atliekančios augalų apsaugos produktuose esančių veikliųjų medžiagų deltametrino, diflufenikano, epoksikonazolo, fluoksastrobino, protiokonazolo ir tebukonazolo vertinimą, iš dalies keičiamas Įgyvendinimo reglamentas (ES) Nr. 686/2012
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 19 straipsnį,
         kadangi:

                     (1)

                     Komisijos įgyvendinimo reglamentu (ES) Nr. 686/2012 (2) Jungtinė Karalystė paskirta ataskaitą rengiančia valstybe nare, įgaliota atlikti augalų apsaugos produktuose esančių tam tikrų veikliųjų medžiagų vertinimą;

                     (2)

                     2017 m. kovo 29 d. Jungtinė Karalystė pranešė apie savo ketinimą išstoti iš Sąjungos pagal Europos Sąjungos sutarties 50 straipsnį. Jei Europos Vadovų Taryba, susitarusi su Jungtine Karalyste, vieningai nenuspręs pratęsti termino, Sutartys Jungtinei Karalystei nustos galioti nuo Susitarimo dėl išstojimo įsigaliojimo dienos arba, jei tokio susitarimo nėra, praėjus dvejiems metams po to pranešimo gavimo, t. y. nuo 2019 m. kovo 30 d.;

                     (3)

                     Susitarime dėl išstojimo, dėl kurio susitarė derybininkai, nustatyta Sąjungos teisės nuostatų taikymo Jungtinei Karalystei ir joje tvarka po to, kai Sutartys Jungtinei Karalystei ir joje nustos galioti. Jei tas susitarimas įsigalios, Sąjungos augalų apsaugos produktų srities teisės aktai bus taikomi Jungtinei Karalystei ir joje pereinamuoju laikotarpiu pagal tą susitarimą ir nustos galioti to laikotarpio pabaigoje. Pagal tą susitarimą pereinamuoju laikotarpiu Jungtinė Karalystė nevykdo Sąjungos lygmens arba kartu veikiančių valstybių narių lygmens pagrindinės rizikos vertinimo, patikrinimo, patvirtinimo ar autorizacijos institucijos funkcijų, kaip, be kita ko, nurodyta Reglamente (EB) Nr. 1107/2009;

                     (4)

                     todėl kitos valstybės narės turi būti įgaliotos atlikti tuos veikliųjų medžiagų vertinimus, kurių ataskaitas rengianti valstybė narė buvo Jungtinė Karalystė ir dėl kurių, kaip numatoma, Europos maisto saugos tarnyba iki 2019 m. kovo 29 d. nepateiks išvadų. Atitinkamos veikliosios medžiagos yra deltametrinas, diflufenikanas, epoksikonazolas, fluoksastrobinas, protiokonazolas ir tebukonazolas;

                     (5)

                     įgaliojant valstybes nares turėtų būti užtikrinta pusiausvyra atsakomybės ir darbo tarp valstybių narių paskirstymo pusiausvyra;

                     (6)

                     kadangi atitinkamų veikliųjų medžiagų vertinimas yra pažengęs, o darbas, kurį reikia atlikti, turėtų būti nedidelis, šiam vertinimui neturėtų būti paskirta kita bendrai ataskaitą rengianti valstybė narė;

                     (7)

                     todėl Įgyvendinimo reglamentas (ES) Nr. 686/2012 turėtų būti atitinkamai iš dalies pakeistas;

                     (8)

                     šis reglamentas turėtų būti taikomas nuo 2019 m. kovo 30 d.;

                     (9)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamentas (ES) Nr. 686/2012 iš dalies keičiamas pagal šio reglamento priedą.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. kovo 30 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 30 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  2012 m. liepos 26 d. Komisijos įgyvendinimo reglamentas (ES) Nr. 686/2012, kuriuo valstybės narės įgaliojamos atlikti veikliųjų medžiagų vertinimą, reikalingą patvirtinimui atnaujinti (OL L 200, 2012 7 27, p. 5).

            PRIEDAS
            Įgyvendinimo reglamento (ES) Nr. 686/2012 priedas iš dalies keičiamas taip:

                        1)

                        A dalis iš dalies keičiama taip:

                                    a)

                                    Deltametrinui skirtas įrašas pakeičiamas taip:

                                                Veiklioji medžiaga

                                                Ataskaitą rengianti valstybė narė

                                                Bendrai ataskaitą rengianti valstybė narė

                                                „Deltametrinas

                                                AT“

                                    b)

                                    Diflufenikanui skirtas įrašas pakeičiamas taip:

                                                Veiklioji medžiaga

                                                Ataskaitą rengianti valstybė narė

                                                Bendrai ataskaitą rengianti valstybė narė

                                                „Diflufenikanas

                                                CZ“

                                    c)

                                    Fluoksastrobinui skirtas įrašas pakeičiamas taip:

                                                Veiklioji medžiaga

                                                Ataskaitą rengianti valstybė narė

                                                Bendrai ataskaitą rengianti valstybė narė

                                                „Fluoksastrobinas

                                                DE“

                                    d)

                                    Protiokonazolui skirtas įrašas pakeičiamas taip:

                                                Veiklioji medžiaga

                                                Ataskaitą rengianti valstybė narė

                                                Bendrai ataskaitą rengianti valstybė narė

                                                „Protiokonazolas

                                                PL“

                        2)

                        B dalis iš dalies keičiama taip:

                                    a)

                                    Epoksikonazolui skirtas įrašas pakeičiamas taip:

                                                Veiklioji medžiaga

                                                Ataskaitą rengianti valstybė narė

                                                Bendrai ataskaitą rengianti valstybė narė

                                                „Epoksikonazolas

                                                PL“

                                    b)

                                    Tebukonazolui skirtas įrašas pakeičiamas taip:

                                                Veiklioji medžiaga

                                                Ataskaitą rengianti valstybė narė

                                                Bendrai ataskaitą rengianti valstybė narė

                                                „Tebukonazolas

                                                DK“


title: 2019 m. sausio 30 d. Komisijos įgyvendinimo reglamentas (ES) 2019/151, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos Clonostachys rosea (padermė J1446), kaip nedidelės rizikos veikliosios medžiagos, patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE.)

text:
31.1.2019

                  LT

                  Europos Sąjungos oficialusis leidinys

                  L 27/26

         KOMISIJOS ĮGYVENDINIMO REGLAMENTAS (ES) 2019/151
         2019 m. sausio 30 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos Clonostachys rosea (padermė J1446), kaip nedidelės rizikos veikliosios medžiagos, patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 22 straipsnio 1 dalį kartu su jo 20 straipsnio 1 dalimi,
         kadangi:

                     (1)

                     Komisijos direktyva 2005/2/EB (2)
                        Clonostachys rosea (padermė J1446) įtraukta kaip veiklioji medžiaga į Tarybos direktyvos 91/414/EEB (3) I priedą senuoju taksonominiu pavadinimu Gliocladium catenulatum (padermė J1446);

                     (2)

                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

                     (3)

                     Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos Clonostachys rosea (padermė J1446) patvirtinimas nustoja galioti 2019 m. liepos 31 d.;

                     (4)

                     pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį bendrovė „Verdera Oy“ (toliau – pareiškėjas) pateikė paraišką dėl Clonostachys rosea (padermė J1446) patvirtinimo galiojimo pratęsimo;

                     (5)

                     pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška išsami;

                     (6)

                     valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitą ir 2016 m. liepos 6 d. pateikė ją Europos maisto saugos tarnybai (toliau – Tarnyba) ir Komisijai;

                     (7)

                     Tarnyba patvirtinimo galiojimo pratęsimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

                     (8)

                     2017 m. birželio 21 d. Tarnyba pateikė Komisijai išvadą (6), ar galima manyti, kad Clonostachys rosea (padermė J1446) atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. 2017 m. gruodžio 11 d. Komisija pateikė Clonostachys rosea (padermė J1446) patvirtinimo galiojimo pratęsimo ataskaitos projektą Augalų, gyvūnų, maisto ir pašarų nuolatiniam komitetui;

                     (9)

                     pareiškėjui buvo suteikta galimybė pateikti pastabų dėl patvirtinimo galiojimo pratęsimo ataskaitos;

                     (10)

                     nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra Clonostachys rosea (padermė J1446), naudojamas pagal vieną ar kelias tipiškas paskirtis. Todėl tikslinga pratęsti Clonostachys rosea (padermė J1446) patvirtinimo galiojimą;

                     (11)

                        Clonostachys rosea (padermė J1446) patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau augalų apsaugos produktų, kurių sudėtyje yra Clonostachys rosea (padermė J1446), leidžiamos naudojimo paskirtys dėl to neapribojamos. Todėl nėra tikslinga toliau riboti jo tik kaip fungicido naudojimą;

                     (12)

                     be to, Komisijos nuomone, Clonostachys rosea (padermė J1446) yra nedidelės rizikos veiklioji medžiaga pagal Reglamento (EB) Nr. 1107/2009 22 straipsnį. Clonostachys rosea (padermė J1446) nėra susirūpinimą kelianti medžiaga ir ji atitinka Reglamento (EB) Nr. 1107/2009 II priedo 5 punkte nustatytas sąlygas;

                     (13)

                     todėl tikslinga pratęsti Clonostachys rosea (padermė J1446) kaip nedidelės rizikos veikliosios medžiagos patvirtinimo galiojimą;

                     (14)

                     tačiau pagal Reglamento (EB) Nr. 1107/2009 14 straipsnio 1 dalį kartu su to reglamento 6 straipsniu ir atsižvelgiant į dabartines mokslo ir technikos žinias būtina nustatyti tam tikras sąlygas;

                     (15)

                     pagal Reglamento (EB) Nr. 1107/2009 20 straipsnio 3 dalį kartu su jo 13 straipsnio 4 dalimi Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;

                     (16)

                     Komisijos įgyvendinimo reglamentu (ES) 2018/917 (7)
                        Clonostachys rosea (padermė J1446) patvirtinimo galiojimas pratęstas iki 2019 m. liepos 31 d., kad šios veikliosios medžiagos patvirtinimo galiojimo pratęsimo procedūra būtų užbaigta iki pasibaigiant patvirtinimo galiojimo terminui. Vis dėlto, kadangi sprendimas dėl patvirtinimo galiojimo pratęsimo buvo priimtas prieš pasibaigiant pratęstam patvirtinimo galiojimo terminui, šis reglamentas taikomas nuo 2019 m. balandžio 1 d.;

                     (17)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimo galiojimo pratęsimas
            I priede nurodytos veikliosios medžiagos Clonostachys rosea (padermė J1446) patvirtinimo galiojimas pratęsiamas pagal šiame priede nustatytas sąlygas.

            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.

            3 straipsnis
            Įsigaliojimas ir taikymo pradžios data
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. balandžio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 30 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  2005 m. sausio 19 d. Komisijos direktyva 2005/2/EB, iš dalies pakeičianti Tarybos direktyvą 91/414/EEB, įtraukiant Ampelomyces quisqualis ir Gliocladium catenulatum kaip veikliąsias medžiagas (OL L 20, 2005 1 22, p. 15).

            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            (6)  EFSA Journal 2016;14(7):4517, 16 pp. Adresas internete www.efsa.europa.eu.

            (7)  2018 m. birželio 27 d. Komisijos įgyvendinimo reglamentas (ES) 2018/917, kuriuo dėl veikliųjų medžiagų alfa cipermetrino, beflubutamido, benalaksilo, bentiavalikarbo, bifenazato, boskalido, bromoksinilo, kaptano, karvono, chlorprofamo, ciazofamido, desmedifamo, dimetoato, dimetomorfo, dikvato, etefono, etoprofoso, etoksazolio, famoksadono, fenamidono, fenamifoso, flumioksazino, fluoksastrobino, folpeto, foramsulfurono, formetanato, Gliocladium catenulatum (padermė J1446), izoksaflutolo, metalaksilo-M, metiokarbo, metoksifenozido, metribuzino, milbemektino, oksasulfurono, Paecilomyces lilacinus (padermė 251), fenmedifamo, fosmeto, metilpirimifoso, propamokarbo, protiokonazolo, pimetrozino ir s-metolachloro patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 163, 2018 6 28, p. 13).

            I PRIEDAS

                        Bendrinis pavadinimas, identifikavimo numeriai

                        IUPAC pavadinimas

                        Grynumas (1)

                        Patvirtinimo data

                        Patvirtinimo galiojimo pabaiga

                        Konkrečios nuostatos

                           Clonostachys rosea (padermė J1446)
                        Inventorinis numeris Vokietijos mikroorganizmų ir ląstelių kultūrų rinkinyje (DSMZ): DSM 9212

                        Netaikoma

                        Netaikoma
                        Gliotoksino kiekis: ne daugiau kaip 50 μg/kg MCPA (techninio grynumo).

                        2019 m. balandžio 1 d.

                        2034 m. kovo 31 d.

                        Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į Clonostachys
                           rosea (padermė J1446) patvirtinimo galiojimo pratęsimo ataskaitos išvadas, visų pirma į jos I ir II priedėlius.
                        Atlikdamos šį bendrą vertinimą valstybės narės ypatingą dėmesį skiria:

                                    —

                                    komerciniais tikslais pagamintos techninės medžiagos specifikacijai augalų apsaugos produktuose, įskaitant išsamią galimų susirūpinimą keliančių metabolitų charakteristiką;

                                    —

                                    operatorių ir darbuotojų apsaugai, atsižvelgiant į tai, kad mikroorganizmai yra potencialūs jautrikliai, užtikrinant, kad tinkamos asmens apsaugos priemonės būtų įtrauktos kaip naudojimo sąlyga;

                                    —

                                    naujiems tyrimams arba informacijai iš mokslinės literatūros, susijusiems su Clonostachys rosea (padermė J1446) jautrumu antigrybelinėms medžiagoms.

                              Kad būtų laikomasi mikrobinės taršos apribojimų, kaip nurodyta darbiniame dokumente SANCO/12116/2012 (2), gamintojas turi būti griežtai laikytis aplinkos apsaugos sąlygų ir gamybos metu vykdyti kokybės kontrolės analizę.
                        Naudojimo sąlygose prireikus nurodomos rizikos mažinimo priemonės.

               (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.

            II PRIEDAS
            Įgyvendinimo reglamento (ES) Nr. 540/2011 priedas iš dalies keičiamas taip:

                        1.

                        A dalies 98 įrašas dėl Gliocladium catenulatum (padermė J1446) išbraukiamas;

                        2.

                        D dalis papildoma šiuo įrašu:

                                    „15

                                       Clonostachys rosea (padermė J1446)
                                    Inventorinis numeris Vokietijos mikroorganizmų ir ląstelių kultūrų rinkinyje (DSMZ): DSM 9212

                                    Netaikoma

                                    Netaikoma
                                    Gliotoksino kiekis: ne daugiau kaip 50 μg/kg MCPA (techninio grynumo).

                                    2019 m. balandžio 1 d.

                                    2034 m. kovo 31 d.

                                    Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į Clonostachys
                                       rosea (padermė J1446) patvirtinimo galiojimo pratęsimo ataskaitos išvadas, visų pirma į jos I ir II priedėlius.
                                    Atlikdamos šį bendrą vertinimą valstybės narės ypatingą dėmesį skiria:

                                                —

                                                komerciniais tikslais pagamintos techninės medžiagos specifikacijai augalų apsaugos produktuose, įskaitant išsamią galimų susirūpinimą keliančių metabolitų charakteristiką;

                                                —

                                                operatorių ir darbuotojų apsaugai, atsižvelgiant į tai, kad mikroorganizmai yra potencialūs jautrikliai, užtikrinant, kad tinkamos asmens apsaugos priemonės būtų įtrauktos kaip naudojimo sąlyga;

                                                —

                                                naujiems tyrimams arba informacijai iš mokslinės literatūros, susijusiems su Clonostachys rosea (padermė J1446) jautrumu antigrybelinėms medžiagoms.

                                          Kad būtų laikomasi mikrobinės taršos apribojimų, kaip nurodyta darbiniame dokumente SANCO/12116/2012 (*1), gamintojas turi būti griežtai laikytis aplinkos apsaugos sąlygų ir gamybos metu vykdyti kokybės kontrolės analizę.
                                    Naudojimo sąlygose prireikus nurodomos rizikos mažinimo priemonės.

               (*1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.“


title: 2019 m. vasario 20 d. Komisijos įgyvendinimo reglamentas (ES) 2019/295, kuriuo dėl mokėjimo paraiškos su papildoma informacija apie finansines priemones modelio ir sąskaitų modelio pakeitimų iš dalies keičiamas Įgyvendinimo reglamentas (ES) Nr. 1011/2014

text:
21.2.2019

                  LT

                  Europos Sąjungos oficialusis leidinys

                  L 50/1

         KOMISIJOS ĮGYVENDINIMO REGLAMENTAS (ES) 2019/295
         2019 m. vasario 20 d.
         kuriuo dėl mokėjimo paraiškos su papildoma informacija apie finansines priemones modelio ir sąskaitų modelio pakeitimų iš dalies keičiamas Įgyvendinimo reglamentas (ES) Nr. 1011/2014
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūrų reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūrų reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (1), ypač į jo 41 straipsnio 4 dalį, 131 straipsnio 6 dalį ir 137 straipsnio 3 dalį,
         kadangi:

                     (1)

                     laikantis Reglamento (ES) Nr. 1303/2013 131 straipsnio 6 dalies, Komisijos įgyvendinimo reglamento (ES) Nr. 1011/2014 (2) VI priede nustatytas mokėjimo paraiškos su papildoma informacija apie finansines priemones modelis. Dėl teikiant valstybės pagalbą sumokėtų avansų to priedo 2 priedėlyje nurodyta, kokia kaip avansai sumokėta suma ir kokia vėliau paramos gavėjų per tam tikrą laikotarpį apmokėtomis išlaidomis padengta arba nepadengta suma turėtų būti įtraukta į mokėjimo paraiškas;

                     (2)

                     Europos Parlamento ir Tarybos reglamentu (ES, Euratomas) 2018/1046 (3) iš dalies pakeista Reglamente (ES) Nr. 1303/2013 nustatyta „paramos gavėjo“ apibrėžtis. Juo taip pat iš dalies pakeista Reglamento (ES) Nr. 1303/2013 131 straipsnio 3 dalis, kuria po pakeitimo nustatyta, kad valstybės pagalbos atveju viešąjį įnašą, atitinkantį į mokėjimo paraišką įtrauktas išlaidas, paramos gavėjams turi apmokėti pagalbą teikianti institucija arba, jei valstybės narės yra nusprendusios, kad paramos gavėjas yra pagalbą teikianti institucija pagal to reglamento 2 straipsnio 10 punkto a papunktį, jį turi apmokėti paramos gavėjas pagalbą gaunančiam subjektui. Dėl šių pakeitimų Įgyvendinimo reglamento (ES) Nr. 1011/2014 VI priedo 2 priedėlis turėtų būti atitinkamai iš dalies pakeistas;

                     (3)

                     laikantis Reglamento (ES) Nr. 1303/2013 137 straipsnio 3 dalies, Įgyvendinimo reglamento (ES) Nr. 1011/2014 VII priede nustatytas sąskaitų modelis. Dėl teikiant valstybės pagalbą sumokėtų avansų, to priedo 7 priedėlyje nurodyta, kokia kaip avansai sumokėta suma ir kokia vėliau paramos gavėjų per tam tikrą laikotarpį apmokėtomis išlaidomis padengta arba nepadengta suma turi būti įtraukta į sąskaitas;

                     (4)

                     dėl visos tinkamų finansuoti išlaidų sumos, įrašytos į tvirtinančiosios institucijos apskaitos sistemas ir įtrauktos į mokėjimo paraiškas, Reglamento (ES) Nr. 1303/2013 137 straipsnio 1 dalies a punkte pateikiama nuoroda į to reglamento 131 straipsnį. Dėl to reglamento 131 straipsnio 3 dalies pakeitimų Įgyvendinimo reglamento (ES) Nr. 1011/2014 VII priedo 7 priedėlis taip pat turėtų būti atitinkamai iš dalies pakeistas;

                     (5)

                     siekiant užtikrinti teisinį tikrumą ir kiek galima sumažinti Reglamento (ES) Nr. 1303/2013 iš dalies pakeistų nuostatų, kurios pagal Reglamento (ES, Euratomas) 2018/1046 282 straipsnį taikomos nuo 2018 m. rugpjūčio 2 d. arba kitos ankstesnės datos, ir šio reglamento nuostatų neatitikimą, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje;

                     (6)

                     šiame reglamente nustatytos priemonės atitinka Europos struktūrinių ir investicijų fondų koordinavimo komiteto nuomonę;

                     (7)

                     todėl Įgyvendinimo reglamentas (ES) Nr. 1011/2014 turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 1011/2014 VI ir VII priedai iš dalies keičiami pagal šio reglamento priedą.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 20 d.

                  Komisijos vardu

                  Pirmininkas

               Jean-Claude JUNCKER

            (1)  OL L 347, 2013 12 20, p. 320.

            (2)  2014 m. rugsėjo 22 d. Komisijos įgyvendinimo reglamentas (ES) Nr. 1011/2014, kuriuo nustatomos išsamios Europos Parlamento ir Tarybos reglamento (ES) Nr. 1303/2013 nuostatų dėl tam tikros informacijos teikimo Komisijai modelių įgyvendinimo taisyklės ir išsamios paramos gavėjų ir vadovaujančiųjų institucijų, tvirtinančiųjų institucijų, audito institucijų ir tarpinių institucijų keitimosi informacija taisyklės (OL L 286, 2014 9 30, p. 1).

            (3)  2018 m. liepos 18 d. Europos Parlamento ir Tarybos reglamentas (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (OL L 193, 2018 7 30, p. 1).

            PRIEDAS
            VI ir VII priedai iš dalies keičiami taip:

                        1)

                        VI priedo 2 priedėlis iš dalies keičiamas taip:

                                    a)

                                    (B) stulpelio pavadinimas pakeičiamas taip:
                                    „Suma, kuri per trejus metus nuo avanso sumokėjimo buvo padengta išlaidomis, kurias apmokėjo paramos gavėjai arba, jei valstybės narės yra nusprendusios, kad paramos gavėjas yra pagalbą teikianti institucija pagal Reglamento (ES) Nr. 1303/2013 2 straipsnio 10 punkto a papunktį, – pagalbą gaunantis subjektas“;

                                    b)

                                    (C) stulpelio pavadinimas pakeičiamas taip:
                                    „Suma, nepadengta išlaidomis, kurias apmokėjo paramos gavėjai, arba, jei valstybės narės yra nusprendusios, kad paramos gavėjas yra pagalbą teikianti institucija pagal Reglamento (ES) Nr. 1303/2013 2 straipsnio 10 punkto a papunktį, – pagalbą gaunantis subjektas, ir kurių atžvilgiu trejų metų laikotarpis nėra pasibaigęs“;

                        2)

                        VII priedo 7 priedėlis iš dalies keičiamas taip:

                                    a)

                                    (B) stulpelio pavadinimas pakeičiamas taip:
                                    „Suma, kuri per trejus metus nuo avanso sumokėjimo buvo padengta išlaidomis, kurias apmokėjo paramos gavėjai arba, jei valstybės narės yra nusprendusios, kad paramos gavėjas yra pagalbą teikianti institucija pagal Reglamento (ES) Nr. 1303/2013 2 straipsnio 10 punkto a papunktį, – pagalbą gaunantis subjektas“;

                                    b)

                                    (C) stulpelio pavadinimas pakeičiamas taip:
                                    „Suma, nepadengta išlaidomis, kurias apmokėjo paramos gavėjai, arba, jei valstybės narės yra nusprendusios, kad paramos gavėjas yra pagalbą teikianti institucija pagal Reglamento (ES) Nr. 1303/2013 2 straipsnio 10 punkto a papunktį, – pagalbą gaunantis subjektas, ir kurių atžvilgiu trejų metų laikotarpis nėra pasibaigęs“.


title: 2019 m. vasario 20 d. Komisijos įgyvendinimo reglamentas (ES) 2019/296, kuriuo ištaisomos Įgyvendinimo reglamento (ES) 2016/2286, kuriuo nustatomos išsamios sąžiningo naudojimo taisyklių taikymo, papildomų mažmeninių tarptinklinio ryšio mokesčių panaikinimo tvarumo vertinimo metodikos taikymo ir prašymo, kurį to vertinimo tikslu turi pateikti tarptinklinio ryšio paslaugų teikėjas, teikimo taisyklės, tam tikrų kalbų redakcijos (Tekstas svarbus EEE.)

text:
21.2.2019

                  LT

                  Europos Sąjungos oficialusis leidinys

                  L 50/4

         KOMISIJOS ĮGYVENDINIMO REGLAMENTAS (ES) 2019/296
         2019 m. vasario 20 d.
         kuriuo ištaisomos Įgyvendinimo reglamento (ES) 2016/2286, kuriuo nustatomos išsamios sąžiningo naudojimo taisyklių taikymo, papildomų mažmeninių tarptinklinio ryšio mokesčių panaikinimo tvarumo vertinimo metodikos taikymo ir prašymo, kurį to vertinimo tikslu turi pateikti tarptinklinio ryšio paslaugų teikėjas, teikimo taisyklės, tam tikrų kalbų redakcijos
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. birželio 13 d. Europos Parlamento ir Tarybos reglamentą (ES) Nr. 531/2012 dėl tarptinklinio ryšio per viešuosius judriojo ryšio tinklus Sąjungoje (1), ypač į jo 6d straipsnio 1 dalį,
         pasikonsultavusi su Europos elektroninių ryšių reguliuotojų institucija,
         kadangi:

                     (1)

                     Komisijos įgyvendinimo reglamento (ES) 2016/2286 (2) graikų, nyderlandų ir portugalų kalbų redakcijų 4 straipsnio 2 dalies pirmoje pastraipoje yra klaida, susijusi su mažiausio tarptinklinio ryšio duomenų perdavimo mažmeninių paslaugų, kuriomis gali naudotis tarptinklinio ryšio vartotojas periodiškai keliaudamas Sąjungoje, kiekio apskaičiavimu, kai tarptinklinio ryšio paslaugų teikėjas taiko sąžiningo naudojimo taisykles;

                     (2)

                     todėl Įgyvendinimo reglamento (ES) 2016/2286 graikų, nyderlandų ir portugalų kalbų redakcijos turėtų būti atitinkamai ištaisytos. Kitų kalbų redakcijų taisyti nereikia;

                     (3)

                     šiame reglamente nustatytos priemonės atitinka Ryšių komiteto nuomonę,

               PRIĖMĖ ŠĮ REGLAMENTĄ:

            1 straipsnis

               (netaikoma teksto redakcijai lietuvių kalba)

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 20 d.

                  Komisijos vardu

                  Pirmininkas

               Jean-Claude JUNCKER

            (1)  OL L 172, 2012 6 30, p. 10.

            (2)  2016 m. gruodžio 15 d. Komisijos įgyvendinimo reglamentas (ES) 2016/2286, kuriuo nustatomos išsamios sąžiningo naudojimo taisyklių taikymo, papildomų mažmeninių tarptinklinio ryšio mokesčių panaikinimo tvarumo vertinimo metodikos taikymo ir prašymo, kurį to vertinimo tikslu turi pateikti tarptinklinio ryšio paslaugų teikėjas, teikimo taisyklės (OL L 344, 2016 12 17, p. 46).


title: 2019 m. vasario 20 d. Komisijos įgyvendinimo reglamentas (ES) 2019/298, kuriuo dėl Baltarusijai, Bosnijai ir Hercegovinai ir Japonijai skirtų įrašų trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas (Tekstas svarbus EEE.)

text:
21.2.2019

                  LT

                  Europos Sąjungos oficialusis leidinys

                  L 50/20

         KOMISIJOS ĮGYVENDINIMO REGLAMENTAS (ES) 2019/298
         2019 m. vasario 20 d.
         kuriuo dėl Baltarusijai, Bosnijai ir Hercegovinai ir Japonijai skirtų įrašų trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 punkto pirmą pastraipą, 8 straipsnio 4 punktą ir 9 straipsnio 4 dalies c punktą,
         atsižvelgdama į 2009 m. lapkričio 30 d. Tarybos direktyvą 2009/158/EB dėl gyvūnų sveikatos reikalavimų, reglamentuojančių Bendrijos vidaus prekybą naminiais paukščiais ir perinti skirtais kiaušiniais ir jų importą iš trečiųjų šalių (2), ypač į jos 23 straipsnio 1 dalį, 24 straipsnio 2 dalį ir 25 straipsnio 2 dalį,
         kadangi:

                     (1)

                     Komisijos reglamente (EB) Nr. 798/2008 (3) nustatyti veterinarijos sertifikatų reikalavimai, taikomi importuojant naminius paukščius ir naminių paukščių produktus (toliau – prekės) į Sąjungą ir vežant juos tranzitu per Sąjungą, įskaitant sandėliavimą tranzito metu. Tame reglamente nustatyta, kad prekes importuoti į Sąjungą ir vežti per ją tranzitu galima tik iš trečiųjų šalių, teritorijų, zonų ar skyrių, kurie išvardyti jo I priedo 1 dalyje pateiktos lentelės 1 ir 3 skiltyse;

                     (2)

                     Komisijos įgyvendinimo reglamento (ES) 2015/2258 (4) priedo lentelėje pateiktame Baltarusijai skirtame įraše nurodytas tik leidimas vežti tranzitu per Lietuvą kiaušinius ir kiaušinių produktus, o paukštiena nepaminėta. Tačiau, remiantis Reglamento (EB) Nr. 798/2008 18 straipsnio 2 dalies nuostatomis ir to reglamento I priedo 1 dalies lentelės 5 skiltyje, Baltarusijai skirtame įraše, pateiktomis papildomomis garantijomis, tranzitu per Lietuvą leidžiama vežti kiaušinius, kiaušinių produktus ir paukštieną. Todėl Reglamento (ES) Nr. 798/2258 I priedo 1 dalies lentelėje pateiktas Baltarusijai skirtas įrašas turėtų būti iš dalies pakeistas nurodant kiaušinių, kiaušinių produktų ir paukštienos tranzitą;

                     (3)

                     Bosnija ir Hercegovina paprašė leisti importuoti į Sąjungą ir vežti per ją tranzitu paukštieną ir pateikė atitinkamą informaciją. Komisija atliko auditą Bosnijoje ir Hercegovinoje siekdama įvertinti paukštienai, skirtai eksportuoti į Sąjungą, taikomas gyvūnų sveikatos kontrolės priemones. Atsižvelgiant į teigiamus to audito rezultatus, tikslinga tą trečiąją šalį įtraukti į Reglamento (EB) Nr. 798/2008 I priedo 1 dalies lentelę;

                     (4)

                     Japonija paprašė leisti importuoti į Sąjungą ir vežti per ją tranzitu kiaušinius ir kiaušinių produktus ir pateikė atitinkamą informaciją. Komisija atliko auditą Japonijoje siekdama įvertinti kiaušiniams ir kiaušinių produktams, skirtiems eksportuoti į Sąjungą, taikomas gyvūnų sveikatos kontrolės priemones. Atsižvelgiant į teigiamus to audito rezultatus, tikslinga tą trečiąją šalį įtraukti į Reglamento (EB) Nr. 798/2008 I priedo 1 dalies lentelę;

                     (5)

                     Japonija pateikė Komisijai salmonelių kontrolės Gallus gallus rūšies vištų dedeklių pulkuose programas. Nustatyta, kad pagal šias kontrolės programas suteikiamos garantijos yra lygiavertės Europos Parlamento ir Tarybos reglamente (EB) Nr. 2160/2003 (5) nustatytoms garantijoms, taigi šios programos buvo patvirtintos. Todėl Japonijai turėtų būti leista į Sąjungą importuoti A klasės kiaušinius, o Reglamento (EB) Nr. 798/2008 I priedo 1 dalyje pateiktame Japonijai skirtame įraše neturėtų būti jokių su ta preke susijusių draudimų;

                     (6)

                     todėl Reglamento (EB) Nr. 798/2008 I priedas turėtų būti atitinkamai iš dalies pakeistas;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 798/2008 I priedo 1 dalis iš dalies keičiama pagal šio reglamento priedą.

            2 straipsnis
            Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 20 d.

                  Komisijos vardu

                  Pirmininkas

               Jean-Claude JUNCKER

            (1)  OL L 18, 2003 1 23, p. 11.

            (2)  OL L 343, 2009 12 22, p. 74.

            (3)  2008 m. rugpjūčio 8 d. Komisijos reglamentas (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (OL L 226, 2008 8 23, p. 1).

            (4)  2015 m. gruodžio 4 d. Komisijos įgyvendinimo reglamentas (ES) 2015/2258, kuriuo iš dalies keičiamos Reglamento (EB) Nr. 798/2008 nuostatos dėl siuntų, kurias sudaro mažiau nei 20 naminių paukščių, išskyrus Ratitae genties paukščius, jų perinių kiaušinių arba vienadienių jauniklių, importo ir vežimo tranzitu (OL L 321, 2015 12 5, p. 23).

            (5)  2003 m. lapkričio 17 d. Europos Parlamento ir Tarybos reglamentas (EB) Nr. 2160/2003 dėl salmonelių ir kitų nurodytų zoonozių sukėlėjų per maistą kontrolės (OL L 325, 2003 12 12, p. 1).

            PRIEDAS
            Reglamento (EB) Nr. 798/2008 I priedo 1 dalis iš dalies keičiama taip:

                        1)

                        tarp Australijai ir Brazilijai skirtų įrašų įterpiamas Bosnijai ir Hercegovinai skirtas įrašas:

                                    Trečiosios šalies ar teritorijos ISO kodas ir pavadinimas

                                    Trečiosios šalies, teritorijos, zonos ar skyriaus kodas

                                    Trečiosios šalies, teritorijos, zonos ar skyriaus aprašymas

                                    Veterinarijos sertifikatas

                                    Konkrečios sąlygos

                                    Konkrečios sąlygos

                                    Paukščių gripo stebėjimo statusas

                                    Vakcinavimo nuo paukščių gripo statusas

                                    Salmonelių kontrolės statusas (6)

                                    Pavyzdys (-iai)

                                    Papildomos garantijos

                                    Galiojimo pabaigos diena (1)

                                    Galiojimo pradžios diena (2)

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    „BA – Bosnija ir Hercegovina

                                    BA-0

                                    Visa šalies teritorija

                                    POU“

                        2)

                        Baltarusijai skirtas įrašas pakeičiamas taip:

                                    Trečiosios šalies ar teritorijos ISO kodas ir pavadinimas

                                    Trečiosios šalies, teritorijos, zonos ar skyriaus kodas

                                    Trečiosios šalies, teritorijos, zonos ar skyriaus aprašymas

                                    Veterinarijos sertifikatas

                                    Konkrečios sąlygos

                                    Konkrečios sąlygos

                                    Paukščių gripo stebėjimo statusas

                                    Vakcinavimo nuo paukščių gripo statusas

                                    Salmonelių kontrolės statusas (6)

                                    Pavyzdys (-iai)

                                    Papildomos garantijos

                                    Galiojimo pabaigos diena (1)

                                    Galiojimo pradžios diena (2)

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    „BY – Baltarusija

                                    BY-0

                                    Visa šalies teritorija

                                    EP, E, POU
                                    (visi trys skirti tik vežimui tranzitu per Lietuvą)

                                    IX“

                        3)

                        tarp Islandijai ir Korėjos Respublikai skirtų įrašų įterpiamas Japonijai skirtas įrašas:

                                    Trečiosios šalies ar teritorijos ISO kodas ir pavadinimas

                                    Trečiosios šalies, teritorijos, zonos ar skyriaus kodas

                                    Trečiosios šalies, teritorijos, zonos ar skyriaus aprašymas

                                    Veterinarijos sertifikatas

                                    Konkrečios sąlygos

                                    Konkrečios sąlygos

                                    Paukščių gripo stebėjimo statusas

                                    Vakcinavimo nuo paukščių gripo statusas

                                    Salmonelių kontrolės statusas (6)

                                    Pavyzdys (-iai)

                                    Papildomos garantijos

                                    Galiojimo pabaigos diena (1)

                                    Galiojimo pradžios diena (2)

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    „JP – Japonija

                                    JP-0

                                    Visa šalies teritorija

                                    EP, E“